
Acatistul Sfântului cuvios Teodosie cel mare, începătorul vieţii de 
obște 
(s.v. 11 ianuarie / s.n. 24 ianuarie) 

Sfântul cuvios Teodosie cel mare, începătorul vieţii călugărești de obşte din Pa- 
lestina (s.v. 11 ianuarie / s.n. 24 ianuarie): 


https://www.academia.edu/44945706/Sf% C3% A2ntul cuvios Teodosie cel mare _%C3% 
AEncep % C4% 83torul_ vie % C8%9Bii_c% C4% 83lug %o C4% 83re % C8% 99ti de ob%C8 
9%99te_din Palestina 1l ianuarie 


https://archive.org/details/sf.-teodosie 


https://www.slideshare.net/steaemy 1/sf-teodosie-241643058 

Materiale despre Sfântul cuvios Teodosie cel mare, începătorul vieţii călugărești de 
obşte din Palestina: 


https://archive.org/details/ Osteaemy?query=Teodosie+cel+mare 


https://findependent.academia.edu/emystea/Sfin % CS % A3i-cuvio % C5%9Fi- o C5%9Fi- 
cuvioase 


https://www.slideshare.net/steaemy 1/search_my_uploads?type=&new=&q=Teodosie+cel+ 


mare 
&&& 
Rugăciunile începătoare 
În numele Tatălui și al Fiului şi al Sfântului Duh, Amin. 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor. ] 


Strana: Amin. 


Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 


Apoi troparele de umilinţă, glasul 6: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 

Troparul Sfântului cuvios Teodosie, glasul al 8-lea: Cu curgerile lacrimilor tale ai 
lucrat pustiul cel neroditor şi cu suspinurile cele dintru adânc ai făcut ostenelile tale 
însutit roditoare; şi te-ai făcut luminător lumii, strălucind cu minunile, Teodosie, 
părintele nostru. Roagă-te lui Hristos Dumnezeu ca să mântuiască sufletele noastre. 


&&& 


Condacul 1 

Pe iubitorul cel dumnezeiesc al liniştii şi pe începătorul întru Hristos al chinoviilor 
să-l cinstim ca pe o temelie a bunei credințe; pe vlăstarul cel prea sfințit al capado- 
cienilor și pe marele luminător al pustiei Betleemului să-l lăudăm, strigând: Bucu- 
ră-te, cuvioase părinte Teodosie! 


Icosul 1 

Înger în pustie te-ai arătat, Teodosie, cu razele ostenelilor tale, luminând mulțimea 
celor neînsoțiți, începătorule al chinoviilor şi pildă a vieţii prea bune, pentru care 
cu îndrăznire îţi strigăm unele ca acestea: 

Bucură-te, lauda pustniciei; 

Bucură-te, zidul Ortodoxiei; 

Bucură-te, pomul pustiei cel prea frumos; 

Bucură-te, mărgăritarul nevoinţei cel luminos; 

Bucură-te, finicul cel cu înaltă cunună al înfrânării adevărate; 

Bucură-te, fluierul cel cu dulce grai al vieţuirii curate; 

Bucură-te, îndrumătorul întru Hristos al chinoviilor; 

Bucură-te, neînşelat arătător de cale al monahiilor; 

Bucură-te, luminătorul nevoinţei cel prea mărit; 

Bucură-te, că celor ce te cheamă le eşti apărător neadormit; 
Bucură-te, strălucirea Bisericii lui Hristos cea dreptmăritoare; 
Bucură-te, luminătorul celor umbriţi de patimi pierzătoare; 
Bucură-te, cuvioase părinte Teodosie! 


Condacul al 2-lea 

Vlăstar al capadocienilor, crescut ai fost cu evlavie de tatăl tău, Proeresie şi de cin- 
stită mama ta, Evloghia, pentru care, având frica lui Dumnezeu, cuvioase, ai mers 
pe urmele Lui, cântând neîncetat: Aliluia! 


Icosul al 2-lea 

Culegând cunoştinţa dumnezeiască din pruncie, fericite Teodosie, ca pe o bogăție 
aleasă, te-ai arătat masă a tuturor virtuților, fiind stâlp al întregii înțelepciuni și al 
rugăciunii; pentru aceea, mărindu-te, strigăm cu bucurie acestea: 

Bucură-te, vas luminat al harurilor cerești; 

Bucură-te, sălaşul luptelor dumnezeieşti; 

Bucură-te, cel ce erai plin de cugetări negrăite; 

Bucură-te, locaș sfințit al rugăciunii neobosite; 

Bucură-te, lauda minunată a satului Mogaris, în care te-ai născut; 

Bucură-te, floarea Bisericii lui Dumnezeu, cea cu miros plăcut; 

Bucură-te, călăuzire sigură a celor însinguraţi; 

Bucură-te, ocrotitoarea grabnică a celor înviforaţi; 

Bucură-te, împreună părtaş al neţărmuritei desfătări; 

Bucură-te, fântână neîmpuţinată şi izvor de mângâieri; 

Bucură-te, cel ce L-ai dorit pe Hristos Dumnezeu; 

Bucură-te, cel ce l-ai urât pe vrăjmașul cel rău; 

Bucură-te, cuvioase părinte Teodosie! 


Condacul al 3-lea 

Putere din cer primind, te-ai îndepărtat de căminul părintesc şi ai început să mergi 
pe calea cea aspră a vieţii singuratice, cu totul înțelepte, dorind să fii de-a pururi cu 
Hristos şi să-l strigi neîncetat: Aliluia! 


Icosul al 3-lea 

Într-aripat de dumnezeiască dragoste ai mers, o, Teodosie, să te închini Prea sfân- 
tului Mormânt și înfricoşătoarei Golgote, pe care Domnul nostru S-a răstignit, dă- 
ruind viaţă celor ce cu dor strigă ţie: 

Bucură-te, că ai trecut cu vederea desfătarea pământească; 

Bucură-te, cel ce ai căutat doar viaţa cerească; 
Bucură-te, făclia de Dumnezeu luminată a capadocienilor; 
Bucură-te, dreptarul cel prea adevărat al nevoitorilor; 
Bucură-te, chipul rugăciunii netăcute, de Hristos arătat; 
Bucură-te, întărire neclintită pentru tot sufletul întristat; 
Bucură-te, chinoviarh ce te arăţi înalt zburător; 
Bucură-te, al călugărilor neîntrecut îndrumător; 
Bucură-te, pahar care amesteci băuturi dumnezeieşti; 
Bucură-te, luminător care marginilor lumi străluceşti; 
Bucură-te, închinător învăpăiat al Domnului; 
Bucură-te, izgonitor al ispitelor vrăjmaşului; 
Bucură-te, cuvioase părinte Teodosie! 


Condacul al 4-lea 

De râvna liniştii fund învăpăiat, ai cercetat stâlpul dumnezeiescului Simeon şi ai 
ascultat învățăturile lui cele cinstite, spre luarea jugului Domnului asupra ta, pentru 
care te-ai bucurat, Teodosie, şoptind cu înflăcărare lui Dumnezeu: Aliluia! 


Icosul al 4-lea 

Ai venit să te supui prea înțeleptului Longhin, făclie a darurilor, Teodosie, ca fierul 
în foc, ca să te faci vas de bună treabă arămarului; pentru aceasta ţie, ca unui locaş 
al dreptei socotinţe, strigăm acestea: 

Bucură-te, pilda vie a postirii; 

Bucură-te, vas de mir al curăției; 

Bucură-te, lauda nevoitorilor cea vestită; 

Bucură-te, alăuta înţelepciunii cea bine strumtă; 

Bucură-te, culmea iubitorilor de viaţă sihăstrească; 

Bucură-te, cel mistuit de o râvnă cu adevărat dumnezeiască; 

Bucură-te, că ţi-ai petrecut viaţa îngereşte; 

Bucură-te, cel ce te-ai luptat cu Veliar vitejeşte; 

Bucură-te, că întreg te-ai adus prinos lui Hristos lisus; 

Bucură-te, călăuzitor al multora către cele de sus; 

Bucură-te, izvor al darurilor de-a pururi curgător; 

Bucură-te, că spre desăvârşire ne ești îndrumător; 

Bucură-te, cuvioase părinte Teodosie! 


Condacul al 5-lea 

Voind ca totdeauna să vorbeşti doar cu Domnul, te-ai strămutat în loc uscat şi, în 
pustia Betleemului, celui oarecând neprimitor de străini, ai aflat peșteră ca loc de 
sălăşluire, nevoitorule, fără tăcere cântând: Aliluia! 

Icosul al 5-lea 


Ca să într-aripezi mişcările minţii tale către Ziditorul, ai pus sub pază aspră toate 
simțirile tale, locuitorule al pustiei, Teodosie; pentru aceasta ție, ca unei păsări a 


harului, strigăm acestea: 

Bucură-te, cunoscător al înțelepciunii dumnezeiești,; 
Bucură-te, arătătorul cugetări cerești; 

Bucură-te, tainic al Bisericii Domnului; 

Bucură-te, liră cu grai plăcut a pustiului; 

Bucură-te, lungime a dragostei şi vlăstar al smereniei; 
Bucură-te, al vieţuirii de obşte bun temei; 

Bucură-te, dreptar şi înălțime greu de privit a înfrânăru; 
Bucură-te, dumnezeiască strălucire a rugăciunii şi a răbdăru; 
Bucură-te, că brazda sufletelor o curăţești; 

Bucură-te, cel ce evlavia credincioșilor o sporești; 
Bucură-te, că ferestrele minţii bine le-ai păzit; 
Bucură-te, cel ce de cursele înșelătorului ai fugit; 
Bucură-te, cuvioase părinte Teodosie! 


Condacul al 6-lea 


Săvârşindu-ţi inima grădină a rugăciunii neîncetate, fericite Teodosie, ai umplut de 
buna mireasmă a harurilor lui Dumnezeu cinstita ceată a ucenicilor tăi şi pe toți 1-ai 


încredințat să strige Mântuitorului lumii: Aliluia! 


Icosul al 6-lea 


Crin prea înmiresmat al virtuților hrănitoare de suflet făcându-te, ai adunat în tur- 
ma ta mulţi ucenici, pe care, bine învăţându-i vieţuirea de obşte, neprimejduit i-ai 
condus la dumnezeieștile păşuni ale cunoștinței, pentru care împreună cu dânșii, 


strigăm ție: 

Bucură-te, crinul neagonisirii; 

Bucură-te, floarea nepătimirii; 

Bucură-te, iubitor de osteneală blând şi înţelegător; 
Bucură-te, că eşti fulor tăi tare ocrotitor; 

Bucură-te, alăuta feluritelor virtuţi cea cu dulce insuflare; 
Bucură-te, călăuzire către vieţuirea cea neîmbătrânitoare; 
Bucură-te, pajiște prea înmiresmată a faptelor Duhului; 


Bucură-te, cel ce prin mare nevoinţă ai supus patimile trupului; 


Bucură-te, că ne duci de mână către viaţa cea de sus; 
Bucură-te, far al iubirii lui Hristos Iisus; 
Bucură-te, cel ce ai întemeiat cinstit locaş obştesc; 


Bucură-te, că plinești trebuinţele celor ce din greu se ostenesc; 

Bucură-te, cuvioase părinte Teodosie! 


Condacul al 7-lea 

Pomenirea morţii ai avut-o însoțitoare nedespărțită în viaţă; pentru aceea, înțelepte, 
pe toate cele plăcute socotindu-le mereu praf şi cenuşă, doreai să te faci părtaş ce- 
lor netrecătoare, să-L lauzi pe Dumnezeu şi să-l cânţi: Aliluia! 


Icosul al 7-lea 

Semne de biruinţă ai ridicat, Teodosie cel cu întreagă înţelepciune, împotriva rătă- 
citului împărat Anastasie şi, cu înţeleptele tale graiuri, ai risipit ca pe o pânză de 
păianjen sfaturile celor răuvoitori şi ai veselit pe cei ce cu dreaptă credinţă strigă: 
Bucură-te, dătătorule de lumină al credinţei; 

Bucură-te, învățătorul iscusit al nevoinţei; 

Bucură-te, apărătorul predaniilor părintești; 

Bucură-te, propovăduitorul dogmelor dumnezeieşti; 

Bucură-te, măsură a discernământului şi icoană a răbdării; 

Bucură-te, adâncul înainte-vederii şi pecetea ascultării; 

Bucură-te, trandafirul celor neînsoțiţi care veseleşti mulțimile; 

Bucură-te, clopot care trezeşti din somnul trândăviei inimile; 

Bucură-te, cetate nebiruită a celor credincioși; 

Bucură-te, că în ceruri locuiești cu ceata celor cuvioşi; 

Bucură-te, pildă de rugăciune fierbinte; 

Bucură-te, trâmbiţa ostenelilor sfinte; 

Bucură-te, cuvioase părinte Teodosie! 


Condacul al 8-lea 

Izvor mult curgător şi fântână îmbelşugată a tot felul de minuni străine te-ai arătat, 
Teodosie, din care mulțimile credincioşilor se adapă totdeauna, spre întărirea tru- 
purilor și sănătatea sufletului, strigând lui Dumnezeu cu voie bună: Aliluia! 


Icosul al 8-lea 

Cuvioase, de Dumnezeu purtătorule, pe tânărul cel căzut în fântână viu l-ai scos şi 
l-ai dat maicii sale care se tânguia, spre slava Domnului şi lauda lui Dumnezeu, şi 
ai încredinţat-o să strige ție cu evlavie: 

Bucură-te, izbăvitorul copilului meu; 

Bucură-te, slujitorul Dătătorului de viaţă Dumnezeu; 

Bucură-te, cedrul cel cu umbră deasă al harului; 

Bucură-te, finicul cel mult roditor al Duhului; 

Bucură-te, cunună de diamant care insufli tăria credinţei; 

Bucură-te, floarea dreptei socotințe și pajiştea bunei cuviinţe; 

Bucură-te, moştenitor al Împărăției cerurilor; 
Bucură-te, al nepăsării grabnic dezrădăcinător; 
Bucură-te, cel de o râvnă cu acei cuvioşi mult vestiți; 
Bucură-te, cel de un cămin cu cinstiți părinți; 
Bucură-te, mângâietorul sufletului meu; 

Bucură-te, calea către viața cea după Dumnezeu; 
Bucură-te, cuvioase părinte Teodosie! 


Condacul al 9-lea 

Părinte cuvioase, purtătorule de semne, văzându-te că vorbeai ca unui viu lui Vasi- 
le cel ce murise, toate cetele de monahi ai vestitei tale turme s-au mirat şi-L lăudau 
pe Domnul, strigând cu dragoste: Aliluia! 


Icosul al 9-lea 

Cu graiurile tale cele de Dumnezeu insuflate, ai umplut jitniţele de grâu care erau 
oarecând goale şi ai dat ploaie din belşug pământului celui însetat; pentru aceasta, 
lăudând minunile tale, Teodosie, cu bucurie strigăm: 

Bucură-te, neîmpuţinare pentru cei flămânzi; 

Bucură-te, ocrotirea celor suferinzi; 

Bucură-te, următorul proorocului Ilie; 

Bucură-te, rouă din cer pogorâtă pe glie; 

Bucură-te, apărător neadormit al poporului vlăguit; 

Bucură-te, cel ce dai credincioşilor grâu bogat dăruit; 

Bucură-te, că eşti hrana celor înfometați; 

Bucură-te, că te-ai arătat călăuzitor celor înşelaţi; 

Bucură-te, stea care luminezi pustia Betleemului; 

Bucură-te, baie care speli întinăciunea sufletului; 

Bucură-te, mângâierea săracilor; 

Bucură-te, sprijinul muritorilor; 

Bucură-te, cuvioase părinte Teodosie! 


Condacul al 10-lea 

Vas al dumnezeieştilor daruri făcându-te, Teodosie, l-ai vindecat îndată pe cel care, 
înaintea trupului tău, cerea izbăvire de stăpânirea celui viclean și l-ai încredințat să- 
ți strige cu evlavie: Aliluia! 


Icosul al 10-lea 

Viaţa îngerilor petrecând pe pământ, te-ai arătat vas curat al Mântuitorului; pentru 
aceasta, prin rugăciunile tale, ai oprit curgerile de sânge ale femeii, de trei ori feri- 
cite Teodosie, şi ai ridicat-o să strige ţie: 

Bucură-te, râul vindecărilor; 

Bucură-te, trăitorul dogmelor; 

Bucură-te, al muritorilor doctor neluător de bani; 
Bucură-te, prea silnic pierzător al celui viclean; 
Bucură-te, pasăre care-i cuprinzi sub aripi pe cei neputincioşi; 
Bucură-te, vas al bucuriei celor credincioşi; 
Bucură-te, pat care odihnești pe călătorii vieții; 
Bucură-te, hotarul înfrânării şi alungătorul tristeții; 
Bucură-te, cel ce reverşi izvoare tămăduitoare; 
Bucură-te, râul bunei cuviinţe înțelegătoare; 
Bucură-te, mireasmă de taină a îndumnezeirii; 
Bucură-te, cuvioase părinte Teodosie! 


Condacul al 11-lea 

A1 înălţat către Dumnezeu palmele femeii celei ce nu năştea, pe care, prin rugăciu- 
nile tale, părinte Teodosie, ai arătat-o mamă bine născătoare şi ai îndrumat-o cu bu- 
nă cuviinţă să cânte Domnului dumnezeiasca şi luminata laudă: Aliluia! 


Icosul al 11-lea 

Stâlp purtător de strălucire, care luminezi lărgimile pământului cu razele nemăsu- 
ratelor minuni, te-a arătat Dumnezeu, către care și noi, punându-te înainte mijlo- 
citor, fericite Teodosie, întru tot cinstite, strigăm acestea: 

Bucură-te, uşa mântuirii tuturor; 

Bucură-te, sălaşul negrăit al virtuților; 

Bucură-te, mireasma vieţii de curăție; 

Bucură-te, mirul trăiru în pustie; 

Bucură-te, belșugul bunătății dumnezeieşti; 

Bucură-te, trandafirul ceresc al iubirii creştineşti; 

Bucură-te, sabie care tai cornul demonilor; 

Bucură-te, zid care păzeşti cetele călugărilor; 

Bucură-te, fluierul cântărilor harului; 

Bucură-te, moştenitor al bunătăţilor strălucite; 

Bucură-te, întărirea sufletelor ispitite; 

Bucură-te, cuvioase părinte Teodosie! 


Condacul al 12-lea 

Cu harul mijlocirilor tale, ai izbăvit oarecând din întreitele valuri cumplite pe coră- 
bieri şi ai proorocit cutremurul cel tare din Antiohia, învățând pe ucenicii tăi să 
strige: Aliluia? 

Icosul al 12-lea 

Cântând luptele tale cele multe şi cinstite, pe care în pustie le-ai purtat cu bucurie, 
strigăm ţie: lauda credincioşilor, îndrumătorul vieţii prea bune a monahilor şi apă- 
rătorule al credinţei, pace dăruiește-ne nouă, celor ce strigăm: 

Bucură-te, farul celor ce viețuiesc în singurătate; 

Bucură-te, sălăşluirea ostenelilor neîncetate; 

Bucură-te, mâna vindecării bolnavilor; 

Bucură-te, mreaja din înălțime a monahilor; 

Bucură-te, soarele neapus al cetelor călugărești; 

Bucură-te, chip şi pildă a vieţuirii obşteşti; 

Bucură-te, slavă şi cunună a sfintei tale mănăstiri; 

Bucură-te, fântâna mult revărsătoare de tămăduiri; 

Bucură-te, cinstită alegere a lui Dumnezeu-Cuvântul; 

Bucură-te, floare înmiresmată care împodobeşti pământul; 

Bucură-te, izbăvitorul celor mulți care se roagă ţie; 

Bucură-te, apărătorul ctitoriei tale şi a ei bogăție; 

Bucură-te, cuvioase părinte Teodosie! 


Condacul al 13-lea (de trei ori) 

O, începătorule al vieţii de obşte a monahilor şi luminătorule al lumii, Teodosie, 
risipește întunecimea patimilor noastre cu solirile tale fierbinţi către Dumnezeu și 
răsari lumina înţelegerii celor ce strigă: Aliluia! 


Apoi se zice iarăşi: 


Icosul 1 

Înger în pustie te-ai arătat, Teodosie, cu razele ostenelilor tale, luminând mulțimea 
celor neînsoțiți, începătorule al chinoviilor şi pildă a vieţii prea bune, pentru care 
cu îndrăznire îți strigăm unele ca acestea: 

Bucură-te, lauda pustniciei; 

Bucură-te, zidul Ortodoxiei; 

Bucură-te, pomul pustiei cel prea frumos; 

Bucură-te, mărgăritarul nevoinţei cel luminos; 

Bucură-te, finicul cel cu înaltă cunună al înfrânărui adevărate; 

Bucură-te, fluierul cel cu dulce grai al vieţuirii curate; 

Bucură-te, îndrumătorul întru Hristos al chinovulor; 

Bucură-te, neînșelat arătător de cale al monahiilor; 

Bucură-te, luminătorul nevoinţei cel prea mărit; 

Bucură-te, că celor ce te cheamă le eşti apărător neadormit; 

Bucură-te, strălucirea Bisericii lui Hristos cea dreptmăritoare; 

Bucură-te, luminătorul celor umbriţi de patimi pierzătoare; 
Bucură-te, cuvioase părinte Teodosie! 


Condacul 1 

Pe iubitorul cel dumnezeiesc al liniștii şi pe începătorul întru Hristos al chinoviilor 
să-l cinstim ca pe o temelie a bunei credințe; pe vlăstarul cel prea sfințit al capado- 
cienilor și pe marele luminător al pustiei Betleemului să-l lăudăm, strigând: Bucu- 
ră-te, cuvioase părinte Teodosie! 


Şi apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfântului cuvios Teodosie cel mare şi ale 
tuturor Sfinților, miluieşte-ne şi ne mântuieşte pe noi. Amin! 

Vieţile Sfinţilor - Viaţa cuviosului părintelui nostru Teodosie, începătorul 
vieţii de obşte 


(După Metafrast) 


Pe cuviosul 'Teodosie l-a odrăslit satul Mogarion, care se află în părţile Capa- 
dochiei, din părinţi binecredincioşi; tatăl său se numea Proeresie, iar mama sa 
Evloghia, care l-au crescut cu bunele obiceiuri şi cu învăţătura. Ajungând la înţe- 
lepciunea cea desăvârşită şi învățând dumnezeiasca Scriptură bine, i s-a poruncit ca 
să citească din sfintele cărți în biserică, către popor; pentru că era dulce grăitor şi 
iscusit cititor, ca nimeni altul. 


Deci, citind cuvintele învăţătoare spre folosul celor ce ascultau, el singur a tras ma- 
ri foloase pentru că, luând aminte la ceea ce a poruncit Domnul lui Avraam, ca să 
iasă din pământul şi din neamul său; iar altă dată, gândind la cele pe care le sfă- 
tuieşte Evanghelia, adică să lase tată, mamă şi fraţi, pentru viaţa veşnică, el se 
aprindea cu inima şi ardea cu duhul, ca pe toate să le părăsească şi să urmeze lui 
Hristos pe calea strâmtă şi anevoioasă. 


La acestea totdeauna gândind, se ruga, zicând: "Povăţuieşte-mă, Doamne, în ca- 


Apoi, încredinţându-se lui Dumnezeu, a luat calea către Ierusalim, pe vremea îm- 
părăţiei lui Marchian, care era aproape de sfârşitul vieţii lui, şi pe când se adunase 

în Calcedon Sinodul al patrulea, a toată lumea al Sfinților părinţi, contra lui Dio- 
scor şi a lui Eutihic. 


Mergând prin Antiohia, fericitul Teodosie a dorit să vadă pe cuviosul Simeon, cel 
ce stătea pe stâlp, voind să se învrednicească de binecuvântarea lui. Deci, a mers 
acolo, şi când era aproape de stâlp, a auzit pe cuviosul strigând: "Bine ai venit, 
omule al lui Dumnezeu, Teodosie”. 


EI, cum a auzit că acela îl cheamă pe nume, s-a mirat, căci niciodată nu-l văzuse şi 
nu-l ştia, şi, căzând în genunchi, s-a închinat părintelui cel înaintevăzător. Apoi s-a 
suit la sfânt, din porunca lui şi a căzut la cinstitele lui picioare. Iar el, cuprinzând 
pe tânărul cel insuflat de Dumnezeu, l-a sărutat şi i-a proorocit că va fi păstor al 
oilor cuvântătoare şi pe mulți va răpi de la lupul cel vrăjmaş şi i-a spus mai înainte 
multe altele ce aveau să se întâmple; apoi, binecuvântându-l, l-a slobozit. 


Teodosie, întărindu-se cu binecuvântarea cuviosului şi sfintele lui rugăciuni avân- 
du-le la călătorie, ca ale unui povăţuitor şi păzitor, a mers pe calea ce-i era înainte 
ŞI a ajuns în Sfânta Cetate a Ierusalimului, pe vremea patriarhiei lui luvenalie. 


Străbătând toate locurile de acolo şi închinându-se sfintelor biserici, se gândea pe 
care din două vieţi să înceapă: pe cea singuratică, sau pe a celor ce se mântuiesc de 
obşte; şi a socotit că în singurătate se va linişti, neştiind însă că şi acolo se va lupta 
cu duhurile vicleşugului şi că nu este fără de primejdie. 


Socotind acestea cu înţelepciune, pentru că avea într-însul pe lângă alte fapte bune, 
şi înţelegerea cea desăvârşită, care ştie pe toate să le socotească bine, îndată şi-a 
căutat un povăţuitor. 


In acea vreme era mai iscusit între părinţii ce vieţuiau împrejurul Ierusalimului, un 
stareţ oarecare, anume Longhin, care avea chilia sa lângă turnul ce se numea de cei 

vechi "al lui David", unde, închizându-se, lucra cu iubire de osteneală, mierea cea 
dulce a bunătăţilor. 


Mergând fericitul Teodosie la acest stareţ a făcut începutul ostenelilor monahiceşti 
şi, lipindu-se de acel stareţ cu tot sufletul, se povăţuia de dânsul la toată fapta bună; 
pentru că acel cuvios era mare cu cuvântul şi cu fapta. 


După multă vreme, a fost mutat de către stareţ, chiar fără voia sa, la locul ce se 
numea vechea şedere; şi aceasta pentru următoarea pricină: o femeie drept-credin- 
cioasă şi văduvă cinstită, anume Glicheria, fund slujitoare a lui Hristos, a zidit în 
acel loc o biserică prea curatei Stăpânei noastre Născătoare de Dumnezeu, şi 
stăruia cu dinadinsul, cu multă rugăciune, pe lângă cuviosul Longhin, ca să dea 
voie lui Teodosie să locuiască lângă biserica cea din nou zidită; dar mucenicul nu 
voia la început a se despărți de părintele său, însă fiind ascultător, s-a sălăşluit 
acolo, după porunca părintelui; de aici a străbătut pretutindeni vestea de bunătăţile 
lui, pentru că fapta bună face arătat pe cel ce o săvârşeşte, precum şi lumânarea 
aprinsă arată noaptea, pe cel ce o poartă. 


Au început a veni la dânsul cei ce căutau folos şi se adunau cei ce voiau ca să fie 
următori al vieţii lui. 


Vieţuind fericitul acolo câtăva vreme, s-a supărat de neodihnă, pentru că nu suferea 
să fie slăvit de oameni; deci s-a dus de acolo la un munte, unde era o peşteră, în 
care până astăzi se află sfintele lui moaşte; aici, precum se povesteşte de cei vechi, 
s-au odihnit de cale şi au dormit acei trei magi, care au mers la Hristos, în Betleem, 
cu daruri, şi s-au întors pe altă cale la ţara lor. Deci, în acea peşteră s-a mutat 
cuviosul Teodosie. 


Această mutare a lui acolo a fost cu dumnezeiască rânduială, ca astfel în acel loc să 
se ridice acea mărită lavră şi să se adune pentru Hristos Dumnezeu cete de oşti 
duhovniceşti. 


Fericitul, schimbându-și locul petrecerii sale, şi-a schimbat totodată şi viaţa, înce- 
pând a călători pe o cale mai strâmtă. Dorinţa lui era să împlinească totdeauna po- 
runcile Domnului, iar mai vârtos era atât de cuprins de dragostea dumnezeiască, 
încât toate sufleteştile puteri spre nimic din cele ale lumii nu le încorda, fără numai 
spre Unul Dumnezeu, ca să-L iubească din tot sufletul, din toată inima şi cu tot 
cugetul. 

O asemenea dragoste avea în osteneli şi nevoinţe, încât nu va putea nimeni să o 
spună cu amănuntul. Rugăciunea lui era neîncetată, privegherea de toată 
noaptea, lacrimile din ochi totdeauna curgeau ca din nişte izvoare; apoi ţinea 
postul fără măsură, pentru că 30 de ani n-a gustat nici pâine, ci mânca numai 
fructe de finic, sau linte, sau ierburi şi rădăcini de pustie, şi de acelea foarte 
puține, numai Să nu moară de foame. Când nu se găsea acea hrană prin pustie, 
hrana lui erau sâmburi de curmale, muiaţi în apă; iar sufletul neîncetat îşi hră- 
nea cu cuvântul lui Dumne-zeu, săturându-l cu dumnezeiasca râvnă dinăuntru. 


Cu viaţa aceasta a strălucit ca o stea luminoasă şi a fost ştiut de cei ce locuiau în 
Palestina, căci este cu neputinţă a se ascunde cetatea stând deasupra muntelui; şi 
veneau la dânsul unii dintre cei iubitori de bunătăţi, voind mai mult să aibă 
împreună cu dânsul acea pustnicească şi liniştită viaţă în peşteră, decât cea lumi- 
nată din cetăţi. 
se 2 aie 

Deci, la început avea şapte ucenici; ştiind că celor ce încep a vieţui după Dumne- 
zeu nu le este mai de folos altceva decât pomenirea morţii, care este adevărata 
filosofie, le-a poruncit să sape un mormânt, ca, privind spre dânsul, să-şi aducă 
aminte de moarte, ca şi cum ar avea-o înaintea ochilor; iar după ce s-a gătit 
mormântul, s-a dus părintele să-l vadă şi, stând deasupra mormântului, a zis către 
ucenicii săi ca şi cum ar glumi, iar cu ochii sufleteşti văzând mai înainte cele ce 
aveau să fic: 


Acestea zicând sfântul, un ucenic din cei ce erau de faţă, anume Vasile, cu rân- 
duiala de preot, apucând înaintea altora, a căzut în genunchi înaintea stareţului, şi 
plecându-şi faţa la pământ, cerea binecuvântarea ca să moară şi să fie pus în acel 
mormânt, zicând: "Binecuvântează-mă, părinte, ca eu să înnoiesc mormântul, eu să 
fiu mort mai înainte de fraţii care se gândesc la moarte". Atunci stareţul s-a învoit. 


Vasile intrând în mormânt, sfântul a poruncit a se face pomenire pentru Vasile, ca 
pentru un mort, împlinind câte porunceşte legea pentru cei răposaţi, la trei zile, la 
patru zile, la nouă zile şi la patruzeci de zile. Sfârşindu-se pomenirea toată, s-a 
sfârşit şi fericitul Vasile, neavând nici o boală trupească, ci adormind şi odihnindu- 
se ca întru-un somn dulce, a trecut către Domnul. 


Trecând 40 de zile de la îngroparea lui, stareţul a văzut pe Vasile la pravilă, arătân- 
du-se între frați şi cântând cu cântăreții; apoi s-a rugat lui Dumnezeu ca să li se 
deschidă ochii şi celorlalți, să vadă pe cel ce se arătase, şi, văzându-l unul din frați, 
anume Actie, de bucurie s-a repezit să-l cuprindă cu mâinile, dar cel ce s-a arătat 

era de necuprins şi îndată s-a făcut nevăzut. Apoi, ducându-se, zicea în auzul 
tuturor: "Mântuiţi-vă, părinţilor şi fraților, mântuiţi-vă, zic; iar pe mine nu mă veţi 
mai vedea aici”. 


Aceasta a fost întâia mărturie a bunătăţilor cuviosului Teodosie, căci avea un astfel 
de ucenic gata de moarte, cu a lui povăţuire, şi după moartea cea trupească 
arătându-se viu cu sufletul, după cuvântul Domnului din Evanghelie: Cel ce crede 
în Mine, de va şi muri, viu va fi. 

&&& 


Despre celelalte daruri minunate ale stareţului, ce i s-au dat de la Dumnezeu, 
cuvântul de faţă le va arăta. 


2 o e 


Sosind praznicul Învierii lui Hristos, ucenicii sfântului, care erau în acea vreme 12, 
se mâhneau că nu aveau ce să mănânce la praznic, nici pâine, nici unt şi nimic 
altceva din cele de mâncare; iar ceea ce era mai de întristare, era că nici dumne- 
zeiasca Liturghie nu putea să se săvârşească, la un praznic ca acela luminat, nefiind 
prescuri, nici vin de slujbă, încât rămâneau lipsiţi şi de împărtăşirea Sfintelor 
Taine; deci, cârteau puţin între dânşii asupra cuviosului, în taină. 


EI, având neîndoită nădejde spre Dumnezeu, a poruncit fraţilor să împodobească 
bine dumnezeiescul Altar şi să fie fără de grijă, apoi le-a zis: 


Acestea le-a grăit cuviosul cu nădejde şi îndată s-au împlinit cuvintele lui; precum 
de demult lui Avraam i-a stat de faţă - în Muntele Horeb - berbecele gata spre jer- 
tfă, aşa şi acestui fericit stareţ, prin purtarea de grijă a lui Dumnezeu i s-au gătit 
toate cele de trebuință. Căci, apunând soarele, a venit un iubitor de Dumnezeu la 
peştera lor, aducând de la casa lui, pustnicilor din pustie, doi catâri încărcaţi cu fel 
de fel de hrană şi cu prescuri şi vin, spre săvârşirea dumnezeieştilor Taine. 


Văzând acestea, ucenicii fericitului, s-au bucurat şi au cunoscut de ce dar s-a în- 
vrednicit de la Dumnezeu stareţul lor. Deci, au prăznuit cu veselie Paştele, iar hra- 
na adusă le-a fost destulă în cele cincizeci de zile. 


&&& 

După aceea, fiind iarăşi hpsă de hrană, frați se mâhneau, chinuindu-se de foame. 


2 5 e 


Un oarecare bărbat bogat făcea într-acea vreme milostenii multe tuturor mână- 
stirilor celor din Palestina, iar locaşul lui Teodosie, care era în peşteră, îl trecea cu 
vederea, neştiindu-l, şi prin acesta Dumnezeu îi încerca credința; deci, supărau 
fraţii pe părintele ca şi pe sine şi pe dânşii să se facă cunoscuţi înduratului bogat, ca 
să ia Şi ei, ca şi celelalte mânăstiri, milostenie spre hrană. 


Cuviosul Teodosie, nevoind nicidecum să fie cunoscut de cineva din mireni şi 
nădăjduind nu spre oameni, ci spre Dumnezeu, care deschide mâna Sa şi satură pe 
tot cel viu de bunăvoie, mângâia pe ucenicii săi şi-i învăţa că în răbdare să aştepte 
mila lui Dumnezeu, nădăjduind spre Acela care satură tot sufletul cel flămând; 
pentru că, dacă dă hrană dobitoacelor celor necuvântătoare şi puilor corbilor, celor 
ce-l cheamă pe El, cu atât mai vârtos făptura Sa cea înţelegătoare şi cuvântătoare 
nu o va lipsi de hrana cea trebuincioasă. 


Astfel, mângâind sfântul pe fraţii cei împuţinaţi cu sufletul, a venit cineva la el, 
aducând un dobitoc încărcat cu multe bucate, şi acela mergea nu la peştera lui 
Teodosie, ci aiurea, ca să dea bucatele ce aducea; iar când era aproape de peşteră şi 
voia să treacă de ea, dobitocul a stat şi nu mergea mai departe din loc; deşi era 
bătut de stăpânul său, totuşi stătea nemişcat în loc, ca piatra; deci, cunoscând omul 
acela că voia lui Dumnezeu şi puterea nevăzută ţineau dobitocul de stătea 
nemișcat, 1-a slăbit frâul şi l-a lăsat ca să meargă unde va voi. 


Dobitocul, ca şi cum ar fi fost tras cu mâna, a mers drept la locaşul cuviosului 
Teodosie, care era în peşteră. Deci, cunoscând omul bunăvoire a Domnului şi 
purtarea de grijă pentru robii Săi, a dat toate bucatele cuviosului stareţ şi ucenicilor 
lui. 


Într-acea vreme au încetat ucenicii sfântului a se mai împuţina cu sufletul şi se 
sârguiau să fie râvnitori nădejdii şi credinţei celei tari către Dumnezeu, precum şi 
către părintele lor. 

&&& 


Înmulţindu-se fraţii în toate zilele, pentru că izvoarele darurilor de care era plin 
Sfântul părinte chema la sine multe suflete care iubeau fapta bună, pe care ar putea 
cineva să-i numească cerbi înțelegători şi doritori de izvoarele cele duhovniceşti; 
căci mulți senatori şi bogaţi au venit să locuiască cu dânsul. 

Însă peştera fiind strâmtă pentru a încăpea atât de mulţi, fraţii rugau pe cuviosul ca 
să lărgească mânăstirea afară de peşteră şi să facă loc mai mare oilor celor cuvân- 
tătoare. Ei ziceau: "Nu te îngriji, părinte, de cele pentru zidirea mânăstirii, ci numai 
porunceşte, căci mâinile noastre sunt de ajuns". 


Atunci văzând sfântul că este silit să fie păstor la o turmă mai mare şi se tulbură 
liniştea, se muncea de felurite gânduri, pe de o parte nevrând să lase liniştea, ca pe 
o adevărată maică, iar pe de alta îngrijirea pentru fraţi o socotea a fi mai mare 
lucru; pentru că omul este dator să vieţuiască nu numai pentru el însuşi, ci mai 
mult pentru aproapele, pentru care lucru însuşi Hristos Domnul a fost pildă, 
adunând ucenici şi apoi, fiind păstor oilor celor cuvântătoare, Și-a pus chiar 
sufletul pentru dânsele. 


Acestea gândind cuviosul Teodosie, nu pricepea de ce să se ţină? De linişte, ori de 
grijă pentru mântuirea fraţilor; deci, uneori se ducea cu gândul la una, iar alteori 
spre cealaltă. Atunci, ce a făcut fericitul? Toate le-a îndreptat spre Dumnezeu, care 
poate pe amândouă să le aducă spre folos; pentru ca şi de roadele liniştii să nu se 
păgubească, şi nici plata pentru mântuirea şi îngrijirea fraților să n-o lase. De 
vreme ce nu în singurătatea trupului, ci în bunăstare şi în alinarea inimii, se săvâr- 
şeşte viaţa monahicească. 


Cuviosul avea în minte şi proorocia Sfântului Simeon Stâlpnicul, care îi proorocise 
despre păstorirea oilor celor cuvântătoare. 


Insă el încredința voii lui Dumnezeu lucrul ce avea să înceapă şi Lui se rugă ca să-i 
arate cu încredințare, de îi va fi plăcută zidirea mânăstirii, şi cu semn de minune să- 
1 arate locul pe care să se pună temeliile locaşului. 


Luând o cădelniţă şi umplând-o de cărbuni stinşi, a pus tămâie şi umbla prin pustie, 
rugându-se astfel: 

Acestea şi altele asemenea grăindu-le în rugăciune, înconjura locurile pe care le ve- 
dea, unele mai cuviincioase decât altele pentru mânăstire; şi a ocolit mult pământ 
pustiu până la locul ce se numea Cutil şi până la malurile iezerului celui cu smoală, 
având acei cărbuni stinşi în cădelniță. Când a văzut că nu se aprind, nici dorirea lui 
nu se împlinea, a gândit să se întoarcă la peşteră. 


Deci, întorcându-se şi nefiind departe de peşteră - o! cine va lăuda după vrednicie 
puterea Ta, Nemuritorule Împărate! - îndată a ieşit din cădelniţă fum bine miro- 
sitor, căci cărbunii s-au aprins. Atunci a cunoscut sfântul că acela este locul unde 
binevoieşte Dumnezeu să zidească locaşul, arătând nu cu graiul, ci prin minune. 


Îndată ucenicii sfântului s-au apucat de lucru, punând temelia; apoi au zidit bise- 
rica, chiliile, ograda şi locaş larg degrabă au făcut, cu ajutorul Celui Preaînalt; deci, 
lavra cuviosului Teodosie s-a făcut vestită şi slăvită şi într-însa s-a început viaţă de 
obşte. 


A dat Domnul în lavra aceea toată îndestularea, încât cei ce locuiau într-însa se 
îmbogăţeau nu numai cu duhovniceşti bogății de lucruri bune, ci şi de cele trupeşti 
nu se simţea trebuinţa; şi era acolo odihna nu numai a monahilor, ci şi a mirenilor, 
străinilor, călătorilor, săracilor, scăpătaților, bolnavilor şi neputincioşilor. Deoarece 
cuviosul Teodosie era milostiv, iubitor de oameni şi îndurat, arătând că este din 
inimă tuturor părinte, tuturor prieten iubit, tuturor rob şi slujitor osârdnic, curăţind 
rănile bolnavilor, mângâind pe cei leproşi, adăpându-i şi făcându-le toată slujirea. 


Apoi arăta mare dragoste spre cei ce veneau de pretutindeni, ospătându-i, odih- 
nindu-i şi cu toate trebuinţele îndestulându-i; astfel, cuviosul era adăpostire de 
obşte a tuturor, de obşte primitor, de obşte casă, de obşte ospăț, de obşte vistierie a 
neputincioşilor, flămânzilor, săracilor şi a străinilor; pentru că toţi se îndulceau de 
dragostea aceluia, de mila şi de îndurările sale şi nu era nimeni trecut cu vederea de 
dânsul. 


Aceasta au văzut-o cei ce slujeau la mese în mânăstire, căci uneori se întâmpla a se 
pune 100 de mese într-o zi, pentru toţi cei ce veneau, străini şi săraci; atât era de 
iubitor de străini cuviosul părinte Teodosie. 

Dar Dumnezeu Insuşi, fiind dragoste şi văzând atâta dragoste către aproapele în 
plăcutul Său, i-a binecuvântat mânăstirea lui; căci într-însa, fiind puţină hrană, se 
înmulţea nevăzut şi sătura multe mii de oameni. 


2 5 e 


Odinioară, fiind foamete în Palestina şi mulțime de săraci şi scăpătați adunându-se 
de pretutindeni la porțile mânăstirii, ca să-şi ia obişnuita milostenie, ucenicii s-au 
întristat şi au spus fericitului că n-au atâta hrană ca să dea tuturor care cereau; iar 
el, căutând cu mâhnire asupra lor, le-a defăimat necredinţa şi le-a zis: 


Deci, intrând săracii şi scăpătaţii, au şezut la rând. Cuviosul a poruncit ucenicilor 
ca să pună pâine înaintea lor şi, mergând ucenicii mâhniţi la cămara cu pâine, cre- 
zând că nu vor afla nimic: o! minune, deschizând cămara, au găsit-o plină de pâini, 
pentru că mâna lui Dumnezeu, purtătorul de grijă al tuturor, a umplut-o pentru 
credinţa robului Său. 


Atunci fraţii au lăudat pe Dumnezeu pentru o minune ca aceasta şi s-au minunat de 
nădejdea cea mare a părintelui lor. 


Făcându-se praznic în mânăstirea lor, în ziua Adormirii Preacuratei Născătoare de 
Dumnezeu, şi la praznic venind mult popor şi nefiind bucate îndeajuns pentru toată 
mulțimea, cuviosul Teodosie căutând spre cer şi puţine pâini binecuvântând, a po- 
runcit să le pună înaintea mulțimilor; înmulţindu-le Dumnezeu, a săturat poporul, 
precum s-a săturat odinioară din cele cinci pâini, ba încă şi pentru cale şi-au luat 
merinde. 


Fraţii, adunând prisosul rămas, multe coşniţe au umplut, pe care păstrându-le, au 
mâncat din ele mult timp. 
&&& 


De multe ori, mii de oameni fiind adunaţi la mânăstire, încât se părea că nici fân- 
tânile nu vor fi destule spre adăparea atâtor suflete, toţi erau hrăniţi cu mâinile 
hrănitorului celui milostiv. Apoi a zidit cuviosul multe case pentru străini şi multe 
bolniţe, pentru monahi şi deosebite pentru mireni, precum şi pentru cei prea 
îmbătrâniţi în osteneli. 


Ba încă cerceta şi pe cei ce erau în munți şi în peşteri şi se îngrijea de dânşii ca un 
tată de copiii săi, miluindu-i cu îndurările. Drept aceea, le purta de grijă de toate 

câte trebuiau corpului şi sufletului, învățându-i şi dojenindu-i şi pe mulți izbă- 
vindu-i de înşelăciunea satancei. 


Dar în locaşul cuviosului erau fraţi nu numai de un neam şi de o limbă, de aceea a 
făcut şi alte biserici în care fiecare neam să binecuvânteze pe Dumnezeu în graiul 
său. 


Drept aceea, în biserica cea mare a prea curatei Născătoare de Dumnezeu erau 
grecii, într-a două erau 1viriţii, iar într-a treia armenii, care cântau în limbile lor 
rânduiala bisericească, de şapte ori pe zi, după cum zice David: De şapte ori în zi 
Te-am lăudat, Doamne. 


Insă pentru cei bolnavi biserica era deosebită. In vremea împărtăşirii cu Prea- 
curatele Taine, toţi fraţii din toate bisericile se adunau în biserica cea mare, în care 
cântau grecii, şi împreună se împărtăşeau. 


Deci, toţi frații petrecători aici, fiii cuviosului părinte, pe care duhovniceşte i-a 
născut şi în învăţătură păstoreşte i-a crescut şi la faptă bună i-a povăţuit, erau în 
număr de 693, din care mulţi erau conducători de la alte mânăstiri, învăţându-se 
aici ocârmuirea cea bună de la Sfântul Teodosie, cel plin de duhovnicească înţe- 
lepciune, care îşi păştea turma, nu certând-o cu toiagul, ci cu cuvântul păstorind-o; 
adică cu cuvântul cel dres cu sare, care mişca sufletul şi străbătea până la adâncul 
minţii; căci cu cuvântul şi cu fapta învăţa singur, făcându-se pildă a turmei. Pentru 
aceea, când sfătuia cu dragoste sau certa pe cineva, era înfricoşător. Cu toate 
acestea era iubit de toţi şi dulce la vorbă. 


La dânsul era minunat şi lucrul acesta, că fiind neînvăţat în înţelepciunea cea din 
afară, nici iscusit în cărțile elineşti, dădea învăţătură cu atâta îndestulare de cuvinte, 
încât nici dacă ar fi îmbătrânit cineva în cărţi şi ar fi străbătut desăvârşit învăţătura 
retoricească cu vorbire frumoasă, nu putea să se asemene lui. Pentru că învăţa nu 
din înţelepciunea cea omenească, ci din darul lui Dumnezeu, care grăia către dân- 
sul precum către proorocul leremia în taină: lată, am dat cuvintele Mele în gura ta. 


Apoi, fericitul grăia de la dânsul multe cuvinte alese, iar altele din cuvintele apo- 
stoleşti, din aşezămintele Sfinţilor părinţi şi din cuvintele cele pustniceşti ale 
marelui Vasile, al cărui urmaş era cu viaţa, şi râvnitor al Scripturilor celor de 
Dumnezeu înţelepţite, ale acestui sfânt. 


Este bine şi de folos să pomenim o învăţătură a lui, din cele multe şi mari; adică 
aceasta: 

lisus Hristos, care S-a dat pe Sine pentru păcatele noastre, să ne îngrijim de 
sufletele noastre, să ne întristăm pentru deşertăciunea acestei vieţi trecătoare, să 
ne îndreptăm spre cele viitoare, în mărirea lui Dumnezeu şi a Fiului Său; să nu 
petrecem în lenevire şi slăbănogire, trecându-ne vremea de astăzi în trândăvie şi 
amânând începerea lucrului celui bun până mâine, ca nu cumva Să fim aflaţi 
fără fapte bune, de către Cel care cere sufletele noastre şi ne vom lipsi din 
cămara cea de bucurie; atunci în deşert vom plânge pentru vremea vieţii cea 
trecută rău, tânguindu-ne, când nici un folos nu va fi celor ce se căiesc. Acum 
este vremea bine primită; acum este ziua mântuirii, acesta este veacul pocăinţei, 
iar cel viitor al răsplătirii. Acesta este al lucrării, iar acela al răsplătirii. Acesta 
este al răbdării, iar acela al mângâierii. 


Acum Dumnezeu este ajutător al celor ce se întorc din calea cea rea, iar atunci 
va fi înfricoşător întrebător al faptelor omeneşti, al cuvintelor şi al gândurilor, 
înaintea căruia nu este cu putinţă a se tăinui. Acum să ne îndulcim de îndelunga 
Lui răbdare, iar atunci vom cunoaşte dreapta Lui judecată, când vom învia, unii 
spre muncă veşnică, iar alţii spre viaţa veşnică; şi vom lua fiecare după faptele 
noastre. De ce întârziem dar să ne supunem lui Hristos, celui ce ne-a chemat în 
cereasca Lui împărăție? Oare să nu ne trezim? Oare să nu ne întoarcem de la 
viața cea deşartă, spre evangheliceasca desăvârşire? 


Va veni ziua Domnului cea înfricoşată şi de spaimă, în care cei ce vor fi de-a 
dreapta lui Dumnezeu şi prin fapte bune se vor apropia de EI, vor fi primiţi în 
Împărăţia cerească, iar pe cei de-a stânga, care vor fi lepădaţi pentru lipsa 
faptelor bune, îi va acoperi focul gheenei, întunericul cel veşnic şi scrâşnirea 
dinţilor. 


Noi zicem că suntem doritori de cereasca împărăție, iar pentru ca s-o câştigăm 
nu ne îngrijim; şi neostenindu-ne câtuşi de puţin la împlinirea poruncilor Dom- 
nului, în deşertăciunea minţii noastre nădăjduim Să câştigăm cinstea cea 
întocmai ca a acelora care până la moarte s-au nevoit împotriva păcatului”. 


Aşa învățând cuviosul pe ucenicii săi, îi povăţuia să aibă multă sârguinţă spre mân- 
tuire. 


Însă acum este vremea să pomenim şi de râvna lui pentru dreapta credinţă; pentru 
că, deşi era blând cu obiceiul către toţi, însă unde se făcea nedreptate dreptei cre- 
dinţe, acolo el era ca un foc arzător sau ca o sabie tăietoare, armă nebiruită asupra 
celui potrivnic. 

În acea vreme împărăţea Anastasie (491-518), cel ce luase sceptrul după Leon cel 
mare (457-474) şi după Zenon (474-491); împărăția aceluia se părea ca un rai de 
plăcere, dar mai pe urmă s-a arătat ca un câmp pustiu, pentru că se făcuse ca unii 
din păstorii care risipesc şi pierd turma lor şi cu apă tulbure îşi adapă oile, fiindcă 
s-a vătămat cu eresul lui Eutihie şi al lui Sever cel fără de minte; astfel, tulbura 
Biserica lui Dumnezeu, lepădând al patrulea Sinod sobornicesc al Sfinților părinți, 
cel din Calcedon (451); apoi izgonea pe episcopii cei drepteredincioşi de pe scau- 
nele lor, iar pe cei rău slăvitori îi punea în locurile acelora; precum şi pe mulți din 
cei drepteredincioşi plecându-i spre a sa rătăcire, pe unii cu îngroziri, iar pe alţii cu 
cinste şi cu daruri. 


Acela a îndrăznit cu meşteşugul lui cel înşelător a se atinge şi de acest stâlp ne- 
mişcat întru credinţă, de cuviosul părintele nostru Teodosie. 


Vicleşugul era astfel: Anastasie a trimis 30 de litre de aur cuviosului, ca şi cum ar 
fi spre hrana şi îmbrăcămintea săracilor şi spre trebuinţa bolnavilor, iar în fapt el 
vâna voinţa cuviosului pe care toată Palestina îl asculta şi sfatul său îl urma; iar 
marele părinte, cunoscând vicleşugul împăratului, s-a făcut ca un vultur zburător în 
nori, neajuns de nimeni, căci cuviosul mai ales vâna pe împărat, care voia să-l prin- 
dă pe el. 


Deci, aurul cel trimis nu l-a lepădat, ca să nu arate că defaimă credinţa împăratului 
şi să nu dea pricină mâniei lui; ba încă prin milostenia făcută din aurul acela să-i 
mijlocească de la Dumnezeu milă, povăţuindu-l pe calea cea dreaptă. Dar întru 
nimic n-a sporit milostenia, de vreme ce nu cu dreptate, ci cu vicleşug a fost trimis 
aurul. Însă împăratul nădăjduia să aibă pe Teodosie la un gând cu sine, de vreme ce 
luase aurul, dar deşartă i-a fost nădejdea lui. 


Pentru că venind vremea în care împăratul, prin scrisorile sale, cerea de la cuviosul 
mărturisirea credinţei - însă o mărturisire cum el nădăjduia, unită cu a lui Eutihie şi 
a lui Sever - atunci cuviosul, adunând pe toți cetăţenii pustiului, ca un bărbat pu- 
ternic şi povăţuitor de oaste duhovnicească, a stat cu tărie împotriva păgânătăţii 
eretice. 


Impăratului 1-a răspuns prin scrisoare astfel: 

dreaptă credinţă îi lepădăm şi îi dăm blestemului şi din cei hirotoniți de cei fără 
de minte, nu primim pe nici unul. Să nu ne fie nouă aceasta, Hristoase, Impă- 
rate! 


Iar de s-ar întâmpla ceva într-aceasta, punând martor al adevărului pe Dumne- 
zeul cel hulit de dânşii, împotrivă vom sta până la sânge; şi precum pentru pa- 
trie, astfel şi pentru dreapta credinţă ne vom pune cu plăcere sufletele noastre, 
chiar de am vedea Sfintele Locuri pierdute prin foc. Pentru că, ce trebuinţă este 
numai de nume, adică să se numească locuri sfinte, când acea sfinţenie suferă 
de la eretici ocară cu fapta. Drept aceea, noi nicidecum nu voim, nu numai Să 
grăim, dar nici să gândim ceva împotriva sfintelor soboare a toată lumea. Dintre 
care cel dintâi a fost împodobit cu trei sute optsprezece părinţi, care s-au adunat 
la Niceea, contra lui Arie şi anatemei dându-l pe ticălosul acela, l-au înlăturat de 
la trupul Bisericii, de vreme ce necredinciosul dogmatiza pe Fiul lui Dumnezeu 
străin de fiinţa Tatălui şi aducea dogmele nedreptei credinţe. 


Al doilea sinod, prin îndemnarea dumnezeiască s-a adunat la Constantinopol, 
contra lui Macedonie, care grăia hule asupra Duhului Sfânt. 


Al treilea s-a adunat la Efes, contra lui Nestorie cel cu limba necurată, care 
hulea trupul lui Hristos cel luat din prea curata Fecioară. După aceasta s-a 
adunat în Calcedon soborul celor trei sute trei zeci de purtători de Dumnezeu pă- 
rinţi, care au grăit întocmai cu sinoadele cele dintâi, iar pe cele grăite de cei de 
mai înainte le-au întărit; apoi, pe ticălosul şi hulitorul Eutihie, împreună cu 
Dioscor, l-a înlăturat de la sfinţitul şi bisericescul trup şi apostoleasca credinţă 
au întărit-o; iar pe tot cel ce gândea cele potrivnice l-a socotit străin de Biserica 
lui Hristos. 


În faţa acestor sinoade să se aprindă asupra noastră foc, să se ascută sabie şi 
moartea cea mai amară să ne pună nouă în faţă, iar mai ales, de se poate, 
nenumărate morţi Să fie, noi nicidecum nu ne vom lepăda de dreapta credinţă 
adevărată, nici prin eres nu vom necinsti cele ce părinţii bine le-au primit. 
Martori să ne fie sudorile şi nevoinţele cele multe, pe care le-au suferit Sfinţii 
părinţi pentru credinţă. Ci acelea vor rămâne tari şi nemişcate pentru noi, ca şi 
pentru aceia cărora cu cuviinţă este a urma pe Dumnezeu, iar pacea lui Dumne- 
zeu, care covârşeşte toată mintea, Să fie povăţuitoare şi păzitoare stăpânirii tale.” 


Cu această scrisoare cuviosul a arătat râvna sa pentru dreapta credinţă. Citind 
aceasta împăratul, s-a ruşinat şi s-a mai potolit puţin; apoi şi războiul cel dinăuntru 
asupra celor dreptcredincioşi a încetat o vreme. 

După aceea, a scris cuviosului cu smerenie, aruncând asupra altora pricina tul- 
burării bisericeşti, zicând: "La acest lucru nou nu suntem noi pricinuitori, omule al 
lui Dumnezeu, pentru care cu îndrăzneală chemăm ca martor ochiul lui Dumnezeu 
cel atotvăzător; ci de la aceia iese atâta tulburare, care mai mult decât alții se cădea 
să cinstească dogmele. Căci ei, dorind fiecare ca să se arate şi cu cuvântul şi cu 
vrednicia mai întâi, unul pe altul se întrec şi caută să ne atragă şi pe noi către el. 
Înştiinţat lucru să fie cuvioşiei tale, că unii din monahi şi din clerici, părându-li-se 
a înţelege drept nişte sminteli ca acestea, au pornit sârguindu-se, precum am zis, ca 
să se arate pe ei mai întâi”. 


După aceasta, trecând puţină vreme, iarăşi s-a întărâtat împăratul, având nesta- 
tornicie, şi s-a ridicat asupra dreptei credinţe. Deci, iarăşi s-au dat în toate părțile, 
cum şi în sfânta cetate a Ierusalimului, porunci împărăteşti, care lepădau sfintele 
soboare, dar mai ales pe cel din Calcedon. 


Atunci, iarăşi s-a arătat duhovnicescul ostaş, Cuviosul Teodosie, care era acum bă- 
trân cu anii, însă avea putere de tânăr. Căci toţi de frică tăcând şi cei mai mulți 
învoindu-se cu împăratul, cuviosul venind din locaşul său, a intrat în sfânta biserică 
cea mare a Ierusalimului; apoi, urcându-se acolo unde este obiceiul preoților a face 
citire către popor şi cu mâna făcând semn de tăcere, cu mare glas a strigat: 


Acestea zicându-le, ca un înger a înspăimântat pe popor şi nici unul din potrivnici 
n-a îndrăznit să zică vreun cuvânt. Apoi, chemând pe ucenicii săi cei mai aprinşi în 
credinţă, umbla prin cetăţi şi prin sate, pierzând eresul şi întărind buna credinţă. 


Aflând împăratul despre acest lucru, l-a pedepsit cu izgonire, neştiind ticălosul că 
se apropia sfârşitul său. Deci, cuviosul a fost trimis în surghiun, iar împăratul 
Anastasie în curând s-a lipsit de viaţa cea pământească, vremelnică. 


Atunci, îndată mărturisitorul lui Hristos, Teodosie, s-a întors în locaşul său, îm- 
preună cu toţi ceilalți care au pătimit izgoniri pentru dreapta credinţă. 


Agapit, episcopul Romei vechi şi Efrem, episcopul Antiohiei, au scris către dânsul, 
fericindu-l cu multe laude pentru răbdarea ce a arătat şi pentru izgonirea ce a sufe- 
rit pentru adevărata credinţă, încât era gata să sufere şi moarte. 


A 
Acum este vremea să trecem la povestirea minunilor Sfântului Teodosie. 

548 2 ae 
În timpul acela, când porunca păgână a împăratului Anastasie se punea de faţă, în 
cetatea Ierusalimului erau adunaţi toți părinţii din locaşurile Palestinei. Cuviosul 
Teodosie, precum am zis, venind acolo cu ucenicii săi, şi tot soborul acesta fiind în 
locul ce se cheamă lerotion. În acel loc este un scaun mare, zidit de marele 
Constantin, unde în toți anii se făcea înălțarea cinstitei Cruci a Domnului. 


Atunci, o femeie oarecare, având în sânurile sale o durere pe care doctorii o nu- 
meau carchin (cancer), pătimind de multă vreme şi neavând nici o uşurare de la ei, 
a venit acolo şi stătea întristată aproape de ceata sfinților; apoi, apropiindu-se de 
unul din ei (acesta era cuviosul Isidor, care mai pe urmă a fost egumen al locaşului 
Suchiei), i-a arătat, plângând, boala sa şi l-a întrebat dacă este în acel sobor cuvio- 
sul Teodosie şi cum este el la chip. Isidor i-a arătat cu degetul pe sfânt; deci, ea 
mergând către dânsul, nu într-alt chip, ci ca şi femeia aceea căreia îi curgea sânge 
şi care s-a atins de marginea hainei Domnului, aşa şi dânsa şi-a descoperit pieptul 
şi s-a atins în taină de haina monahicească ce era pe cuviosul şi îndată a câştigat 
tămăduire. 


Aceasta nu s-a tăinuit de cuviosul, căci întorcându-se către femeie, i-a zis: 


Fericitul Isidor cu sârguință a alergat la femeie, vrând să vadă minunea ce se 
făcuse; şi a văzut că nici un semn nu se mai afla în acel loc, unde erau rănile netă- 
măduite. 


3 o e 


După moartea împăratului Anastasie şi după întoarcerea din surghiun a cuviosului 
părinte, obiceiul lui era ca să meargă în Betleem pentru rugăciuni. Odinioară, vrând 
să se odihnească de oboseală, s-a abătut din cale la locaşul cuviosului Marchian; 
iar €l, cu dragoste primind pe doritul oaspete, nu avea cu ce să-l ospăteze - pentru 
că într-acea vreme nu avea nici pâine, nici grâu, şi după îndestulată vorbă duhov- 
nicească, când a fost vremea mesei, Marchian a poruncit ucenicilor săi ca, fierbând 
linte, s-o pună înaintea lor. 


Teodosie, înțelegând sărăcia cea mare în care se afla Marchian, a poruncit uce- 
nicilor săi să aducă pâinile ce le adusese de acasă în traistă pentru călătorie şi să le 
pună înainte. 

Plecând ucenici, cuviosul Marchian a zis către cuviosul Teodosie: "Să nu te superi 
pentru aceasta părinte, că ţi-am făcut ospăț sărac, nici să te mâhneşti că n-am pus 
pâine înainte, pentru că suntem foarte mult lipsiţi şi n-avem grâu nicidecum”. 


Zicând el aceasta, minunatul Teodosie a căutat spre barba lui Marchian şi a văzut 
un grăunte de grâu, care nu se ştie de unde căzuse în barbă, pe care luându-l înce- 
tişor cu dreapta şi cu faţa veselă zâmbind, i-a zis: 


Fericitul Marchian luând cu bucurie grăuntele din mâinile lui Teodosie, ca pe o 
sămânță bine roditoare, a poruncit să-l ducă în jitniţă, crezând că binecuvântarea 
Sfântului Teodosie, fără osteneală, va aduce rod mai mult decât holdele cele lu- 
crate. 


Aceasta s-a şi întâmplat, pentru că a doua zi după plecarea lui Teodosie, ucenicii 
vrând să deschidă uşile jitniţei, au găsit-o plină cu grâu, încât nici uşile nu se 
puteau deschide. 


Deci, Marchian a trimis la cuviosul Teodosie, înştiinţându-l despre minunea ce se 
făcuse, mulţumindu-i pentru înmulţirea grâului. 


Cuviosul i-a răspuns: FNu eu, ci tu, părinte, ai înmulțit grâul, căci din barba ta s- 


2 o e 


Altă dată o femeie cinstită din Alexandria a venit la locaşul cuviosului Teodosie, 
cu micul său fiu, care văzând pe sfântul părinte de departe, a strigat către mama sa, 
arătând cu degetul spre fericitul: "Acesta m-a izbăvit de înecare în puț, ţinându-mă 
de mână ca să nu mă afund în apă”. 


lar mama, căzând la picioarele cuviosului, a zis: "Pruncul acesta, jucându-se cu al- 
ţii, a căzut din nebăgare de seamă în puţul cel mai adânc şi socoteam că s-a înecat 
acolo şi a murit. Deci, tânguindu-ne pentru dânsul ca după un mort, am slobozit un 
om în puț, ca să scoatem din apă trupul pruncului, iar el s-a aflat viu, şezând 
deasupra apei. Mirându-ne, şi întrebându-l cum de nu s-a afundat în apă, el ne-a 
spus că un monah bătrân, arătându-se, l-a apucat de mână şi-l ţinea deasupra apei. 
Deci, eu de atunci luându-mi pruncul, înconjor cetăţile, satele, munţii şi pustiile, 
până ce voi afla pe acel părinte; şi iată te-am aflat pe cuvioşia ta, pe care te-a cu- 
noscut pruncul meu, cel mântuit de înecare prin tine”. 

O altă femeie, pătimind grele dureri în toţi anii după naşterea copiilor pe care îi 
năştea morţi, deşi mult roditoare, tot nu avea fii; ea era mult roditoare, căci năştea 
adeseori, dar fără fii, căci rodul era mort mai înainte de a ieşi din pântece. Deci, a 
rugat cu lacrimi pe cuviosul părinte Teodosie, ca şi el să se roage pentru dânsa, să 
înceteze pierzarea fiilor care se nasc dintr-însa şi să i se uşureze durerile cele grele. 


L-a mai rugat pe cuviosul, că de va naşte vreun prunc de parte bărbătească, să-i dea 
voie, să-i pună numele Teodosie. Că zicea: "De vei porunci ca acela care are să se 
nască din mine să se cheme cu numele tău, nădăjduiesc că va fi viu pruncul”. 


Cuviosul s-a învoit la cererea ei şi a făcut rugăciune către Dumnezeu cu dinadinsul 
pentru dânsa; când era să nască, n-a avut durerile de mai înainte, ci a născut mai 
uşor, şi cel născut era viu şi de parte bărbătească; apoi l-a numit cu numele cuvio- 
sului; iar înţărcându-l şi mai crescând puţin, l-a dus în locaşul cuviosului părinte şi 
l-a dat lui Dumnezeu spre călugărie. 


totii 
Asemenea şi altă femeie din Betleem, întristându-se pentru copiii săi, care mureau, 
când a numit pe pruncul născut după numele cuviosului, l-a avut viu şi a crescut 
sănătos cu trupul, făcându-se om iscusit, fiind un zidar ales. 


Lot 
Odată supărau pe oameni în Palestina omizile şi lăcustele, dar cuviosul era foarte 
bătrân în acea vreme, neputând nici a umbla; însă a poruncit ucenicilor să-l aducă 
în câmp, unde se făcea pierzarea roadelor pământului; acolo a certat lăcustele şi 


omizile, zicând: 
Indată 


lăcustele s-au dus ca un nor, iar omizile au pierit. 


SR ae 
Altă dată fraţi aveau trebuinţă de haine, încât erau foarte lipsiţi şi dezbrăcaţi şi-l 
supărau pe cuviosul, venind la el; iar el nu avea ce să le dea, ca să-şi cumpere haine 
şi-i era milă. Insă după făgăduinţa Stăpânului a toate, grăia către dânşii: 


Aşa mângâind sfântul pe fraţi, a venit un bărbat necunoscut de nimeni, care nici n- 
a spus cine-i şi de unde este. Acesta a dat cuviosului o sută de galbeni pentru tre- 

buința mănăstirească şi s-a dus. Cuviosul, mulțumind lui Dumnezeu pentru o pur- 
tare de grijă ca aceea, a dat galbenii pentru îmbrăcămintea fraţilor şi s-au îndestulat 
toţi cu haine multă vreme. 


2 5 e 


Iulian, păstorul Bisericii Vostriei, care la începutul vârstei sale învățase de la cu- 
vios citirea cărților, a spus despre dânsul: "Am venit odată - zice el -, cu cuviosul 
părinte în Vostria; şi iată o femeie vestită cu răutatea, întâmpinându-ne, a căutat 
spre cuvios cu mânie şi l-a numit înşelător şi mincinos; dar îndată a ajuns-o pe- 
deapsa lui Dumnezeu, căci, deodată căzând, a murit. 


Mi s-a întâmplat, spunea acelaşi Iulian, a merge pe lângă o mânăstire în care erau 
monahi cuprinşi de eresul lui Sever, care, văzându-ne, au început a da în toaca 
bisericii spre adunarea fraţilor, mai înainte de obişnuita vreme a cântării; iar 
cuviosul, înțelegând că vrea să ne facă oarecare asupreală, s-a aprins cu dreaptă 
mânie şi prooroceşte a zis cuvântul Stăpânului nostru Hristos: Nu va rămâne aici 
piatră pe piatră, care să nu se risipească. N-a zăbovit împlinirea cuvintelor sale, 
căci, puţină vreme trecând, au năvălit agarenii (arabii) noaptea la mânăstirea aceea, 
ŞI, luând toate ce se aflau într-însa şi robind pe toţi monahii, au ars mânăstirea şi s- 
a risipit acel loc, după proorocia sfântului. 


2 5 e 


Un comite al ostaşilor greci de la răsărit, care se numea Chiric, îndrăzneţ la 
războaie şi cucernic spre Dumnezeu, mergând asupra perşilor, s-a dus mai întâi în 
Ierusalim să se închine la Sfintele Locuri şi să câştige ajutorul lui Dumnezeu 
asupra vrăjmaşilor; el a venit şi în locaşul lui Teodosie, de vreme ce, străbătând 
pretutindeni slava pentru sfinţenia cuviosului părinte, îi atrăgea pe toţi la dânsul. 
Drept aceea, vorbind mult cu sfântul, s-a folosit de la dânsul; pentru că a auzit din 
sfințita lui limbă ca să nu nădăjduiască numai spre arcul său, nici să se bizuiască pe 
zecile de mii de ostaşi, ci pe unul Dumnezeu să-L ştie de ajutător şi să nădă- 
jduiască spre puterea Lui nebiruită, căruia şi este cu înlesnire să facă aceasta: adică, 
unul să gonească o mie, iar doi să biruiască zeci de mii. 


Dintr-o învăţătură ca aceasta, comitele acela a câştigat mare dragoste către sfânt şi 
a cerut de la dânsul rasa pe care o purta, s-o aibă ca pe o pavăză în războaie. Deci, 
când oastea grecească a luptat cu perşii şi se făcea mare măcel, comitele fiind 
îmbrăcat în rasa cuviosului Teodosie, era nevătămat de săgeți, de sulițe şi de săbii 
şi a arătat multă vitejie. 

După sfârşitul războiului, a venit iarăşi la cuviosul şi 1-a spus: "Pe tine însuţi, pă- 
rinte, te-am văzut ajutându-mi în război şi făcându-mă înfricoşat vrăjmaşilor, până 
ce am biruit puterea persană". 


&&& 
Nu numai comitelui aceluia s-a arătat marele nostru părinte, fund departe, ci şi la 
alți mulţi se arăta în multe locuri, aducându-le grabnic ajutor; unora în corăbii, 
primejduindu-se în mijlocul valurilor şi al furtunilor, altora prin pustietăi rătăcind 
şi altora, scoţându-i din gurile fiarelor sălbatice. Drept aceea, unora în vis, iar 
altora în vederea ochilor le stă în faţă, scoţându-i din primejdii. 


ste ste se 
Dar nu numai oamenilor le era grabnic ajutător, ci şi dobitoacelor celor necuvân- 
tătoare; astfel, odată un străin mergea cu catârul şi întâmpinându-l în cale un leu, s- 
a repezit la catâr, neuitându-se spre om, vrând să rupă şi să mănânce catârul; deci, 
omul tremurând, a chemat cu mare glas numele cuviosului, zicând: "Ajută-mi, 
omule al lui Dumnezeu, Teodosie”. Atunci leul, auzind de numele sfântului, s-a 
întors şi a fugit în pustie. 


&&& 
Să pomenim ceva şi despre înainte-vederea cuviosului. 


SR 5 e 


EI a poruncit odată, nu cu mult înainte de sfârşitul său, ca să lovească în toacă spre 
adunarea fraţilor. Adunându-se fraţii la dânsul, a suspinat, a lăcrimat şi le-a zis: 


După aceasta, trecând şase sau şapte zile, s-a auzit că a căzut Antiohia în urma unui 
mare cutremur al pământului şi a căzut chiar în vremea aceea când cuviosul, vă- 
zând mânia Domnului, poruncea fraţilor să se roage. 


&&& 


Apoi, cuviosul părintele nostru Teodosie s-a apropiat de fericitul sfârşit, zăcând pe 
patul durerii un an întreg. Era rugăciunea neîncetată în gura lui, încât, chiar dor- 
mind, buzele lui se mişcau şi grăiau psalmii şi rugăciunile cu care se obişnuise. 
Când sfântul voia să se deştepte, afla psalmul în gura sa, încât se împlinea cu dân- 

sul cuvântul lui David: Noaptea se înalţă cântarea de la mine. Apoi necontenit 
învăţa şi pe fraţi la fapte bune. 


Mai înainte cu trei zile de sfârşitul său, a chemat trei episcopi iubiţi ai săi şi, spu- 
nându-le ducerea sa către Dumnezeu, le-a dat sărutarea cea de pe urmă; iar ei plan- 
geau şi se tânguiau pentru despărţirea de el. După aceasta, a treia zi, rugându-se lui 
Dumnezeu, şi-a dat duhul, vieţuind peste 105 ani. 


Iar mutarea lui a cinstit-o Dumnezeu cu minunea aceasta: un om, anume Ștefan, de 
neam din Alexandria, era îndrăcit de multă vreme; acela, după mutarea cuviosului, 
atingându-se de patul lui, s-a izbăvit de chinuitorul său şi s-a făcut sănătos. 


Auzindu-se pretutindeni despre sfârşitul Sfântului Teodosie, s-a adunat din toate 
părțile mulțime de popor, precum şi monahi din mânăstiri. 


Apoi a venit şi Preasfinţitul Petru, întâiul stătător al Ierusalimului, cu episcopii săi, 
şi au îngropat cu cinste sfântul trup al cuviosului, în peştera în care vieţuise de la 
început, întru slava Domnului nostru lisus Hristos, căruia se cuvine închinăciune, 
împreună cu Tatăl şi Sfântul Duh, în veci. Amin. 

